सूचना प्रविधि, कृषि, ऊर्जा, स्वास्थ्य सेवा, पर्यटन, प्रविधि विकास तथा आमरोजगारी सिर्जना गर्ने आविष्कार, उद्यम, व्यवसायहरूसँग सम्बन्धित उद्यमी, आविष्कारकर्ता, साना, मध्यम व्यवसायी एवं नवीन विचार भएका व्यक्ति तथा संस्थाका लागि प्रस्ताव आह्वान गर्नेलगायतका काम कोषले गर्नेछ । कोषले तोकेको बैंकमार्फत ऋण प्रदान हुनेछ । ‘ऋण प्रक्रिया, ब्याजदर, ऋण प्राप्त गर्ने र भुक्तानी गर्ने विधि, ऋणको अवधिका साथै कोष, प्रस्तावक र बैंकले पालना गर्नुपर्ने सर्तहरूका सम्बन्धमा कोषले बैंकसँग सम्झौता गर्नेछ,’ निर्देशिकामा व्यवस्था छ । कोषको सिफारिसअनुसार बैंकले ऋण प्रवाह गरेपछि त्यसबराबरको रकम कोषले तुरुन्त शोधभर्ना दिनेछ ।
